cyanic-selkie/wikianc huggingface dataset:
สถาบันการอาชีวศึกษาเกษตรภาคใต้
สถาบันการอาชีวศึกษาเกษตรภาคใต้ (Southern Region Institute of Vocational Education in Agriculture) เป็นสถาบันการอุดมศึกษาด้านวิชาชีพและเทคโนโลยีในกำกับสำนักงานคณะกรรมการการอาชีวศึกษา กระทรวงศึกษาธิการ เกิดจากการรวมตัวกันของวิทยาลัยเกษตรและเทคโนโลยี และวิทยาลัยประมงในกลุ่มภาคใต้ เพื่อทำหน้าที่ผลิตปัญญาชนด้านเกษตรกร ซึ่งเป็นรากฐานของประเทศไทย และเพิ่มอัตรากำลังคนอาชีวศึกษาให้ได้รับการศึกษาขั้นสูง โดยเปิดทำการสอนในระดับประกาศนียบัตรวิชาชีพ (ปวช.) ประกาศนียบัตรวิชาชีพชั้นสูง (ปวส.) และปริญญาตรี (สายเทคโนโลยีหรือสายปฏิบัติการ) โดยมีศูนย์กลางตั้งอยู่ภายในวิทยาลัยเกษตรและเทคโนโลยีนครศรีธรรมราช จังหวัดนครศรีธรรมราช
ประวัติ
สถาบันการอาชีวศึกษาเกษตรภาคใต้ ก่อตั้งเมื่อวันที่ 30 เมษายน พ.ศ. 2556 โดยกระทรวงศึกษาธิการ ได้ประกาศกฎกระทรวง เรื่อง การรวมสถานศึกษาอาชีวศึกษาเพื่อจัดตั้งสถาบันการอาชีวศึกษาเกษตร พ.ศ. 2556 ให้จัดตั้ง สถาบันการอาชีวศึกษาเกษตรภาคใต้ ซึ่งรวมวิทยาลัยเกษตรและเทคโนโลยี และวิทยาลัยประมงในกลุ่มภาคใต้ ประกอบด้วย 12 วิทยาลัย ดังนี้
ต่อมาเมื่อวันที่ 17 มีนาคม พ.ศ. 2558 ได้มีการจัดตั้งส่วนราชการในสถาบันการอาชีวศึกษาเกษตรภาคใต้เพิ่มเติม ตามประกาศกระทรวงศึกษาธิการ เรื่อง การจัดตั้งส่วนราชการในสถาบันการอาชีวศึกษาเกษตรภาคใต้ สังกัดสํานักงานคณะกรรมการการอาชีวศึกษา จำนวน 6 ส่วนราชการ ได้แก่
ปัจจุบัน สถาบันการอาชีวศึกษาเกษตรภาคใต้ได้เปิดทำการสอนในระดับประกาศนียบัตรวิชาชีพ (ปวช.) ประกาศนียบัตรวิชาชีพชั้นสูง (ปวส.) และปริญญาตรี (สายเทคโนโลยีหรือสายปฏิบัติการ) โดยมีศูนย์กลางการบริหารตั้งอยู่ภายในวิทยาลัยเกษตรและเทคโนโลยีนครศรีธรรมราช จังหวัดนครศรีธรรมราช
ปรากฏการณ์ฟาราเดย์
ปรากฏการณ์ฟาราเดย์ (Faraday effect) เป็นปรากฏการณ์ที่ระนาบของโพลาไรเซชันเกิดการหมุนเมื่อแสงโพลาไรซ์แบบเส้นตรงแผ่ผ่านสสารในทิศทางที่ขนานกับสนามแม่เหล็ก การหมุนนี้เรียกว่า การหมุนฟาราเดย์ (Faraday Rotation)
สถาบันการอาชีวศึกษาเกษตรภาคใต้
การศึกษา
สถาบันการอาชีวศึกษาเกษตรภาคใต้ ประกอบด้วย 6 ส่วนราชการ 4 สาขาวิชา และ 12 วิทยาลัย ดังนี้
ปรากฏการณ์ฟาราเดย์
ปรากฏการณ์นี้ถูกค้นพบโดย ไมเคิล ฟาราเดย์ ใน ค.ศ. 1845
คำนิยาม
โดย V เรียกว่า ค่าคงที่แวร์แด (Verdet constant) เป็นค่าคงที่ซึ่งขึ้นอยู่กับชนิดของสสาร ความยาวคลื่นของแสงโพลาไรซ์ และอุณหภูมิ
สิงหาคม พ.ศ. 2565
สิงหาคม พุทธศักราช 2565 เป็นเดือนที่ 8 ของปี พ.ศ. 2565 วันแรกของเดือนเป็นวันจันทร์ วันสุดท้ายของเดือนเป็นวันพุธ
จักรพรรดินีเมโช
จักรพรรดินีนาถเมโช (9 มกราคม 1624 – 4 ธันวาคม 1696) เป็นสมเด็จพระจักรพรรดินีนาถแห่งญี่ปุ่น พระองค์เป็นพระมหากษัตริย์องค์ที่ 109 ของประเทศญี่ปุ่น พระนางครองราชย์เมื่อ 22 ธันวาคม ค.ศ. 1629 ต่อจากจักรพรรดิโกะ-มิซุโน และผู้ที่มาครองราชย์ต่อจากพระนางคือจักรพรรดิโกะ-โคเมียว
อ้างอิง
1624 1696
วัดโฮจูจิโดโนะ
วัดโฮจูจิโดโนะ ( Hōjūjidono) วัดในพระพุทธศาสนาของ ประเทศญี่ปุ่น ตั้งอยู่ที่นครเกียวโต ซึ่งจักรพรรดิโกะ-ชิรากาวะ จักรพรรดิองค์ที่ 77 ได้เสด็จมาประทับภายหลังจากสละราชบัลลังก์เมื่อ พ.ศ. 1702 โดยพระองค์ได้ใช้วัดแห่งนี้ในการว่าราชการในวัด จนกระทั่งเสด็จสวรรคตเมื่อ พ.ศ. 1735 ซึ่งพระบรมศพได้ถูกฝังไว้ ณ วัดแห่งนี้
โดยในช่วง พ.ศ. 1727 ได้เกิดเหตุการณ์สำคัญที่เกี่ยวข้องกับวัดแห่งนี้คือการล้อมโฮจูจิโดโนะ ซึ่งเป็นส่วนหนึ่งของสงครามเก็มเป
กีฬากระโดดน้ำในโอลิมปิกฤดูร้อน 2020 – แพลตฟอร์ม 10 เมตร ชายคู่
การแข่งขันกีฬากระโดดน้ำในโอลิมปิกฤดูร้อน 2020 – แพลตฟอร์ม 10 เมตร ชายคู่ เป็น 1 ใน 8 รายการแข่งขันกระโดดน้ำที่โตเกียว ประเทศญี่ปุ่น จะจัดขึ้นระหว่างวันที่ 27 กรกฎาคม ค.ศ. 2020 ครั้งนี้จัดการแข่งขันกีฬากระโดดน้ำในโอลิมปิกเป็นครั้งที่ 6 ในโอลิมปิกฤดูร้อน จัดขึ้น ณ ศูนย์กีฬาทางน้ำโอลิมปิก
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
พระองค์เจ้าเกิด
พระองค์เจ้าเกิด หรือ พระองค์เจ้าฉาย หรือ พระองค์เจ้าฉัตร เป็นพระราชธิดาในเจ้าฟ้าธรรมธิเบศไชยเชษฐ์สุริยวงศ์ ประสูติแต่หม่อมเหม
พระประวัติ
พระองค์เจ้าเกิด เป็นพระราชธิดาในเจ้าฟ้าธรรมธิเบศไชยเชษฐ์สุริยวงศ์ ประสูติแต่หม่อมเหม ทรงมีพระนามอื่นอีกว่า พระองค์เจ้าฉาย หรือ พระองค์เจ้าฉัตร
พ.ศ. 2278 ในต้นรัชสมัยสมเด็จพระเจ้าอยู่หัวบรมโกศ ขณะที่ทรงพระประชวรอยู่นั้น กรมขุนสุเรนทรพิทักษ์ซึ่งทรงผนวชอยู่ที่วัดยอดเกาะ ได้เสด็จย้ายมาอยู่ที่วัดโคกแสง ภายในพระนคร เมื่อได้ทราบว่าพระเจ้าอยู่หัวบรมโกศประชวรจึงได้มาเข้าเฝ้าอยู่เนือง ๆ เนื่องจากกรมขุนสุเรนทรพิทักษ์ ทรงสนิทกับสมเด็จพระเจ้าอยู่หัวบรมโกศอย่างมาก ทำให้เจ้าฟ้าธรรมธิเบศไชยเชษฐ์สุริยวงศ์เกิดความระแวงขึ้น พระองค์จึงตรัสให้พระองค์เจ้าชื่นและพระองค์เจ้าเกิดไปนิมนต์เจ้าพระกรมขุนสุเรนทรพิทักษ์เข้ามายังพระราชวังหน้าเพื่อมาเยี่ยมพระราชบิดา เมื่อเจ้าพระกรมขุนสุเรนทรพิทักษ์เสด็จมาถึง พระองค์ได้ใช้พระแสงดาบฟันเจ้าพระกรมขุนสุเรนทรพิทักษ์ แต่ไม่ทรงได้รับบาดเจ็บเพียงถูกแต่ผ้าจีวรขาดเท่านั้น เมื่อพระองค์ทอดพระเนตรเห็นดังนั้นจึงเกรงพระราชอาญาแล้วจึงเสด็จไปยังตำหนักกรมหลวงอภัยนุชิต
หลังจากนั้น เจ้าพระกรมขุนสุเรนทรพิทักษ์เสด็จเข้าเฝ้าสมเด็จพระเจ้าอยู่หัวบรมโกศ และพระองค์ตรัสถามว่า เหตุใดผ้าจีวรจึงขาด เจ้าฟ้าพระฯ กรมขุนสุเรนทรพิทักษ์ถวายพระพรว่ากรมขุนเสนาพิทักษ์หยอกท่าน เมื่อเจ้าพระกรมขุนสุเรนทรพิทักษ์ถวายพระพรลาสมเด็จพระเจ้าอยู่หัวบรมโกศแล้ว กรมหลวงอภัยนุชิตได้เสด็จมาอ้อนวอนและตรัสว่าถ้าท่านไม่ช่วยในคราวนี้เห็นทีกรมขุนเสนาพิทักษ์คงสิ้น เจ้าฟ้าพระฯ กรมขุนสุเรนทรพิทักษ์จึงตรัสว่าคงมีแต่ร่มกาสาวพัตรเท่านั้นที่จะช่วยได้ กรมหลวงอภัยนุชิตจึงพากรมขุนเสนาพิทักษ์เสด็จออกผนวชทันทีที่วัดโคกแสง มีพระนามฉายาว่า "สิริปาโล"
ในครั้งนั้นสมเด็จพระพุทธเจ้าอยู่หัวทรงพระพิโรธกรมขุนเสนาพิทักษ์มาก มีพระราชดำรัสให้ค้นหาตัวจนทั่วพระราชวัง แต่พบเพียงพระองค์เจ้าชื่นและพระองค์เจ้าเกิดที่สมรู้ร่วมคิดเท่านั้น จึงมีพระราชดำรัสให้นำตัวทั้ง 2 พระองค์ไปสำเร็จโทษด้วยท่อนจันทน์
กีฬาเยาวชนแห่งชาติ ครั้งที่ 29
กีฬาเยาวชนแห่งชาติ ครั้งที่ 29 หรือ มหาสารคามเกมส์ เป็นการจัดการแข่งขันกีฬาเยาวชนแห่งชาติครั้งที่ 29 โดยจังหวัดมหาสารคามเป็นเจ้าภาพในการจัดแข่งขัน มีจังหวัดเข้าร่วมการแข่งขัน 77 จังหวัด
ตราสัญลักษณ์
ตราสัญลักษณ์การแข่งขันกีฬาเยาวชนแห่งชาติ ครั้งที่ 29 เป็นรูปพระธาตุนาดูน ซึ่งเป็นสิ่งที่ประชาชนให้ความเคารพนับถือ ตั้งอยู่ที่อำเภอนาดูน จังหวัดมหาสารคาม ด้านบนเป็นสัญลักษณ์ของการกีฬาแห่งประเทศไทย ประดับอยู่ด้านบนของพระธาตุนาดูน
ตุ๊กตาสัญลักษณ์
ตุ๊กตาสัญลักษณ์ประจำการแข่งขันกีฬาเยาวชนแห่งชาติ ครั้งที่ 29 มีสองตัวชื่อ "ปูแป้ง" และ "รำพัน" โดยมีต้นแบบมาจากปูทูลกระหม่อม ซึ่งเป็นปูที่มีสีสันสวยงาม และพบแห่งเดียวที่จังหวัดมหาสารคาม และเป็นสัตว์นำโชค
พิธีเปิด
พิธีเปิดการแข่งขัน จัดขึ้นในวันที่ 18 มีนาคม พ.ศ. 2556 ณ สนามกีฬาสถาบันการพลศึกษา วิทยาเขตมหาสารคาม โดยจัดการแสดงไว้ทั้งหมด 4 ชุด ได้แก่ “อลังการเยาวชนสกลไสว” เป็นขบวนพาเหรดสีสันสวยงาม “ออนซอน มหาสารคามเสน่ห์อีสาน” ที่ใช้ชุดคณะกลองยาว 25 คณะ และนักแสดงฟ้อนรำกว่า 400 คน “มหัศจรรย์ไฟศักดิ์สิทธิ์สถิตใจ” ที่เป็นขบวนอัญเชิญไฟพระฤกษ์อย่างตระการตา และ “โรจน์ไสวไฟกีฬาสู่สากล” ซึ่งเป็นการแสดงชุดสุดท้าย โดยการแสดทั้งหมดเน้นเรื่องวัฒนธรรมของชาวมหาสารคาม ความเป็นเอกลักษณ์ของอีสาน และพลังของเยาวชนที่จะก้าวสู่อนาคตของชาติ และมีการเดินขบวนพาเหรดนักกีฬาจาก 77 จังหวัดลงสู่สนามกีฬา
พิธีปิด
พิธีปิดการแข่งขันจัดขึ้นในวันที่ 29 มีนาคม พ.ศ. 2556 เวลา 17.00 น. ณ สนามสถาบันการพลศึกษา วิทยาเขตมหาสารคาม โดยจัดการแสดงไว้ทั้งหมด 4 ชุด ได้แก่ "ม่วนซื่นไมตรีจิตมิตรภาพ" เป็นการแสดงที่สร้างความครื้นเครงให้กับนักกีฬา "พลังเยาวชนซึ้งซาบตราบดินฟ้า", "ส่งมอบไฟ ด้วยใจรัก ด้วยศรัทธา" และการแสดง "สืบคุณค่าพลังกีฬาสู่สากล" ต่อจากนั้นผู้ชมในสนามได้สัมผัสผ้าสร้อยดอกหมาก ก่อนที่จะแสดงร่วมพิธีปิดและดับไฟในกระถางคบเพลิง
บาร์ตวอมีแยย์ ดรองกอฟสกี
บาร์ตวอมีแยย์ ดรองกอฟสกี (Bartłomiej Drągowski; เกิดวันที่ 19 สิงหาคม ค.ศ. 1997) เป็นนักฟุตบอลชาวโปแลนด์ ปัจจุบันเล่นในตำแหน่งผู้รักษาประตูให้กับฟีออเรนตีนา
แหล่งข้อมูลอื่น
1997
กีฬาเยาวชนแห่งชาติ ครั้งที่ 29
พิธีปิด
ซึ่งช่วงสุดท้านในพิธีปิด จังหวัดศรีสะเกษได้นำการแสดงชื่อว่า "ออนซอนนครลำดวน" มาแสดง ซึ่งการแสดงชุดนี้เป็นการแสดงที่รวมศิลปวัฒนธรรมของ 4 ชนเผ่าของจังหวัด ได้แก่ ส่วย ลาว เยอ เขมร โดยใช้เวลาแสดง 10 นาที ใช้นักแสดงจากโรงเรียนศรีสะเกษวิทยาลัย
พิธีเชิญคบเพลิง
การวิ่งคบเพลิงใช้นักกีฬา 5 คน ได้แก่ พิเศษสุทธิ์ อิสสระวงศ์ นักฟุตบอลเยาวชนทีมชาติไทย ณัฐพงษ์ กัณหคุณ นักกีฬาลีลาศ พัชร สมจริง นักกีฬาเทควันโดทีมชาติไทย พิมพิกา มุ่งสุเพ็ง และสุกัญญา คำทอง นักกีฬาตะกร้อลอดห่วงเยาวชนทีมชาติไทย และผู้จุดคบเพลิง ได้แก่ ธนวรรธก์ ปาละจินต์ นักกีฬาว่ายน้ำเยาวชนทีมชาติ
ตารางการแข่งขัน
(คลิกที่ชื่อกีฬาเพื่อดูรายละเอียดการแข่งขัน)
สรุปเหรียญรางวัล
หมายเหตุ รายการที่ครองเหรียญร่วมกัน
อำเภอนาเชือก
นาเชือก เป็นอำเภอหนึ่งของจังหวัดมหาสารคาม มีพื้นที่ใหญ่เป็นอันดับ 5 และมีประชากรมากเป็นอันดับ 8 ของจังหวัด
ประวัติ
เนื่องจากท้องที่ตำบลนาเชือก อำเภอพยัคฆภูมิพิสัย ท้องที่ตำบลเขวาไร่ อำเภอบรบือ มีประชาชนอาศัยอยู่หนาแน่นและอยู่ห่างไกลจากที่ว่าการอำเภอแต่ละแห่ง ประชาชนได้รับความลำบากในการเดินทางไปติดต่อราชการ ด้วยเหตุดังกล่าวนี้ ต่อมาเมื่อวันที่ 2 เมษายน พ.ศ. 2482 ประชาชนในท้องที่ตำบลนาเชือก โดยการนำของ นายประกิจ ปะวะโก สมาชิกสภาจังหวัดมหาสารคาม ซึ่งมีภูมิลำเนาอยู่บ้านโคกกลม ตำบลนาเชือก ได้ยื่นคำร้องต่อนายอำเภอพยัคฆภูมิพิสัยและนำเรื่องนี้เสนอต่อที่ประชุมสภาจังหวัดมหาสารคาม เพื่อขอให้ทางราชการจัดตั้งกิ่งอำเภอขึ้นในท้องที่ตำบลนาเชือก สภาจังหวัดรับหลักการและจังหวัดได้สั่งให้นายอำเภอพยัคฆภูมิพิสัยและนายอำเภอบรบือ จัดการสำรวจสถิติต่าง ๆ เสนอกระทรวงมหาดไทย เพื่อประกอบในการจัดตั้งกิ่งอำเภอขึ้น เนื่องจากเหตุผลบางประการเรื่องนี้จึงได้สะดุดหยุดลง แต่ประชาชนก็ยังมีความต้องการและเรียกร้องให้มีการจัดตั้งกิ่งอำเภอตามความต้องการเรื่อยมา
ต่อมาเมื่อปี พ.ศ. 2496 จังหวัดได้สั่งให้นายอำเภอบรบือและนายอำเภอพยัคฆภูมิพิสัยร่วมกันทำการสำรวจพื้นที่ที่ควรจัดตั้งที่ว่าการกิ่งอำเภอขึ้นในท้องที่ตำบลนาเชือก ได้ทำการสำรวจพื้นที่หลายแห่ง ในที่สุดตกลงเลือกเอาพื้นที่โคก (เป็นสถานที่ตั้งที่ว่าการอำเภอนาเชือกในปัจจุบัน) อยู่ระหว่างบ้านนาเชือกกับบ้านกุดรัง เป็นสถานที่ตั้งที่ว่าการกิ่งอำเภอ เพราะเป็นทำเลที่เหมาะสมเกี่ยวกับการวางและขยายผังเมืองตลอดทั้งเหตุผลในทางเศรษฐกิจในอนาคตด้วย
เมื่อปี พ.ศ. 2500 กระทรวงมหาดไทยได้จัดสรรงบประมาณในการก่อสร้างที่ว่าการกิ่งอำเภอนาเชือก แต่การดำเนินการก่อสร้างยังไม่แล้วเสร็จถูกผู้รับเหมาบอกเลิกสัญญา ต่อมาในปี พ.ศ. 2501 กระทรวงมหาดไทยได้จัดสรรงบประมาณให้ดำเนินการก่อสร้างที่ว่าการกิ่งอำเภอนาเชือกจนแล้วเสร็จ โดยทางจังหวัดได้มอบหมายให้ นายเวศ สุริโย นายอำเภอพยัคฆภูมิพิสัยเป็นผู้ควบคุมดูแลการก่อสร้าง เพราะสถานที่ตั้งที่ว่าการกิ่งอำเภออยู่ในเขตท้องที่อำเภอพยัคฆภูมิพิสัย ซึ่งการปรับพื้นที่ ถางป่า ขุดตอ ได้รับความร่วมมือจากประชาชนโดยไม่คิดค่าตอบแทนแต่อย่างใด
ที่ตั้งและอาณาเขต
อำเภอนาเชือกมีอาณาเขตติดต่อกับเขตการปกครองข้างเคียงดังต่อไปนี้
การปกครองส่วนภูมิภาค
อำเภอนาเชือกแบ่งพื้นที่การปกครองออกเป็น 10 ตำบล 145 หมู่บ้าน ได้แก่
การปกครองส่วนท้องถิ่น
ท้องที่อำเภอนาเชือกประกอบด้วยองค์กรปกครองส่วนท้องถิ่น 11 แห่ง ได้แก่
วัฒนธรรม
ประชาชนส่วนใหญ่ในอำเภอนาเชือกดำเนินชีวิตตามแบบดั้งเดิม และรักษาขนบธรรมเนียมประเพณีและวัฒนธรรมท้องถิ่น มีหัตถกรรมพื้นบ้าน เครื่องจักสาน การทอผ้าฝ้ายและผ้าไหมที่มีสีสันเฉพาะตัว
ประเพณี
ชุมชนชาวอีสานในอำเภอนาเชือกมีชีวิตความเป็นอยู่และขนบธรรมเนียมประเพณีตามแบบของชาวอีสานโดยทั่วไป ยึดถือปฏิบัติตามธรรมเนียมในฮีตสิบสองคองสิบสี่มาแต่โบราณ ประเพณีวัฒนธรรมที่เห็นเด่นชัด ได้แก่ บุญคูณลาน  บุญข้าวจี่  บุญมหาชาติ  บุญสงกรานต์  บุญบั้งไฟ  บุญเข้าพรรษา  ออกพรรษา  บุญกฐิน  ประเพณีลอยกระทง  เป็นต้น
รัฐอัจญ์มาน
อัจญ์มาน (Ajman; عجمان, ʿAǧmān) เป็นหนึ่งในรัฐ (emirate) ทั้งเจ็ดของสหรัฐอาหรับเอมิเรตส์ มีพื้นที่ 259 ตารางกิโลเมตร มีประชากรประมาณ 361,160 คน เป็นรัฐที่เล็กที่สุดในบรรดารัฐทั้งเจ็ด ปกครองโดยระบอบราชาธิปไตย โดยมีเจ้าผู้ครองนครองค์ปัจจุบันคือ เชคฮุมัยด์ บิน รอชิด อันนุอัยมี
พระนางยีโซยา
พระมเหสียีโซยา (,? – 19 ปีก่อนคริสตกาล) เป็นพระมเหสีพระองค์หนึ่งของ พระเจ้าทงมย็องแห่งโคกูรยอ คู่กับ พระมเหสีโซซอโน และมีพระราชโอรสคือ พระเจ้ายูรีแห่งโคกูรยอ
พระมเหสียีโซยา ประสูติเมื่อใดไม่ปรากฏต่อมาเมื่อทรงเจริญพระชนม์ทรงเสกสมรสกับ องค์ชายจูมง แห่ง พูยอ หลังจากนั้นองค์ชายจูมงได้พาชาวโชซอนโบราณและคนสนิทอพยพลงใต้และประกาศเอกราชจากพูยอพร้อมกับสถาปนาอาณาจักรใหม่นามว่า โคกูรยอ ที่มณฑลโชบุนพร้อมพิธีราชาภิเษกพระองค์ขึ้นเป็นพระราชาและพิธีราชาภิเษกสมรสระหว่างพระองค์กับพระมเหสีโซซอโนทางด้านพูยอหลังจากองค์ชายจูมงประกาศเอกราชพระชายายีโซยาก็ทรงพระครรภ์และประสูติพระโอรสพระนามว่าองค์ชายยูรี
ต่อมาพระนางยูฮวาพระราชมารดาของ พระเจ้าจูมง ได้พาพระสุนิสาและพระนัดดาหนีออกจากพูยอแต่พระนางยูฮวาก็สิ้นพระชนม์ระหว่างหนีเพราะถูกทหารพูยอสังหารส่วนพระชายายีกับองค์ชายยูรีหนีรอดไปได้และได้เดินทางไปยังโคกูรยอและได้พบกับพระเจ้าจูมงซึ่งพระเจ้าจูมงก็ได้สถาปนาพระชายายีขึ้นเป็นพระมเหสีพร้อมกับสถาปนาองค์ชายยูรีพระราชโอรสขึ้นเป็น องค์รัชทายาท ทำให้พระมเหสีโซซอโนต้องพาพระราชโอรสทั้ง 2 พระองค์คือ องค์ชายพีรู และ องค์ชายอนจอ มุ่งลงใต้ไปสร้าง อาณาจักรแพ็กเจ ต่อมาเมื่อพระเจ้าจูมงสวรรคตลงเมื่อ 18 ปีก่อนคริสตกาล องค์รัชทายาทยูรีจึงเสด็จขึ้นครองราชย์เป็น พระเจ้ายูรีแห่งโคกูรยอ พร้อมกับสถาปนาพระมเหสียีโซยาขึ้นเป็นพระพันปี
พระมเหสียีโซยาสิ้นพระชนม์เมื่อ 19 ปีก่อนคริสตกาล
-19
อะมิโนไกลโคไซด์
อะมิโนไกลโคไซด์ (อังกฤษ:Aminoglycosides) เป็นกลุ่มของยาปฏิชีวนะที่มีฤทธิ์ต้านแบคทีเรียยากลุ่มนี้ได้แก่
กลไกการออกฤทธิ์ของอะมิโนไกลโคไซด์คือการไปเชื่อมต่อกับไรโบโซม (ribosome) 30เอส ของแบคทีเรียทำให้เกิดความผิดพลาดในการอ่านรหัส ที-อาร์เอ็นเอ (t-RNA) และแบคทีเรียไม่สามารถสังเคราะห์โปรตีนเพื่อการเจริญเติบโตได้
สัตวบาล
สัตวบาล (Animal Husbandry) หรือ สัตวศาสตร์ (Animal Science) คือวิชาว่าด้วยการอภิบาลปศุสัตว์ จัดเป็นศาสตร์แขนงหนึ่งที่รวบรวมองค์ความรู้ในด้านการจัดการฟาร์ม, การโภชนาศาสตร์สัตว์ (animal Nutrotion), การปรับปรุงพันธุ์สัตว์ (animal Breeding), การพัฒนาเทคโนโลยีการผลิตสัตว์ (animal Technology), การแปรรูปผลิตภัณฑ์สัตว์ (Food processing) และการอนุรักษ์ดำรงไว้ของสายพันธุ์สัตว์ นับว่าเป็นศาสตร์ที่มีความสำคัญยิ่งในการผลิตสัตว์และเลี้ยงดูสัตว์ให้เจริญเติบโต แข็งแรง ปราศจากโรค และทำให้สัตว์สามารถแพร่ขยายพันธุ์ได้มากพอกับความต้องการบริโภค
สัตวบาลเป็นวิชาชีพที่ถือกำเนิดขึ้นพร้อมกับการสถาปนา มหาวิทยาลัยเกษตรศาสตร์ ในปี พ.ศ. 2486 โดย หลวงสุวรรณวาจกกสิกิจ ซึ่งการทำงานของ สัตวบาล จะยึดหลักวิชาการ ในสายวิชาชีพ 5 ประการคือ การจัดการฟาร์มดี, พันธุ์สัตว์ดี, อาหารดี, การสุขาภิบาลดี, การแปรรูปผลิตภัณฑ์สัตว์ดี
สัตวบาลของช้างจะเรียกว่า "คชบาล", ของม้าและลาจะเรียกว่า "อัศวบาล", ของแกะจะเรียกว่า "เมษบาล", ของเก้งและกวางจะเรียกว่า "มฤคบาล"
มุฮัมมัด อิบน์ อัลฮะนะฟียะฮ์
มุฮัมมัด อิบน์ อัลฮะนะฟียะฮ์ (Muhammad ibn al-Hanafiyyah) เป็นบุตรชายของท่านอิมามอะลีกับนางเคาละฮ์ บินต์ ญะอฺฟัร แห่งเผ่าฮะนีฟะฮ์ นางจึงได้รับการเรียกขานว่า อัลฮะนะฟียะฮ์ (สตรีแห่งเผ่าฮะนีฟะฮ์) เมื่อครั้งที่ชาวยะมามะฮ์ ถูกกองทัพของอะบูบักร์โจมตี ฐานละเมิดกฎบัญญัติศาสนา ไม่จ่ายซะกาต พวกเขาถูกจับเป็นเชลยมาที่เมืองมะดีนะฮ์ ในนั้นมีนางเคาละฮ์ร่วมอยู่ด้วย ผู้คนในเผ่าฮะนีฟะฮ์จึงขอร้องอิหม่ามอะลีให้ช่วยเหลือนางไม่ให้ถูกขายเป็นทาส อิหม่ามอะลีจึงไถ่นางให้พ้นจากมือของพวกที่จับกุมนาง และสมรสกับนางในเวลาต่อมาจนกระทั่งนางได้บุตรกับอิมามอะลีนั่นคือมุฮัมมัด อิบน์ ฮะนะฟียะฮ์
มุฮัมมัดเป็นบุรุษผู้ทรงคุณธรรม มีความรู้ ปลีกตนอยู่กับการบูชาอัลลอฮ์ อีกทั้งยังมีความกล้าหาญเหมือนบิดา จนขึ้นชื่อลือชาในอาหรับ ในสงครามอูฐนั้น มุฮัมมัดผู้มีอายุราว 26 ปี ได้ปฏิบัติหน้าที่อย่างสมเกียรติจนบิดาภาคภูมิใจ อิมามอะลี ให้เหตุผลที่ให้มุฮัมมัดเป็นแม่ทัพวันนั้นไม่ให้แก่ฮะซันและฮุเซนเพราะว่า "มุฮัมมัดเป็นบุตรของฉัน ส่วนฮะซันและฮุเซนเป็นบุตรของศาสนทูตแห่งอัลลอฮ์!
มุฮัมมัดเกิดในราวปี ฮ.ศ.ที่ 15 ต้นสมัยการปกครองของคอลีฟะหฺอุมัร และสิ้นชีวิตในปี ฮ.ศ. ที่ 80 หรือ 81 ในสมัยคอลีฟะหฺอับดุลมะลิก บินมัรวาน มีอายุขัย 65 ปี นักประวัติศาสตร์มีทัศนะที่แตกต่างกันในเรื่องสถานที่ ๆ มุฮัมมัดเสียชีวิต บ้างก็ว่าเสียชีวิตในมะดีนะฮ์ บ้างก็ว่าในฏออิฟ หรือ อัยละหฺ
กองทัพสาธารณรัฐจีน
กองทัพสาธารณรัฐจีน ประกอบด้วยกองทัพบก กองทัพอากาศ กองทัพเรือ (รวมเหล่านาวิกโยธิน, กำลังทหารสารวัตรและกองทัพกำลังสำรองแห่งสาธารณรัฐจีน) เป็นสถาบันทหาร มีงบประมาณคิดเป็น 16.8% ของงบประมาณกลางในปีงบประมาณ 2546 เดิมเป็นกองทัพปฏิวัติแห่งชาติก่อนเปลี่ยนชื่อเป็นกองทัพสาธารณรัฐจีนในปี 2490 เนื่องจากการบังคับใช้รัฐธรรมนูญ
ดิ ไอดอลมาสเตอร์ ซินเดอเรลลาเกิร์ลส์
ดิ ไอดอลมาสเตอร์ ซินเดอเรลลาเกิร์ลส์ เป็นวิดีโอเกมจำลองสถานการณ์เล่นฟรีญี่ปุ่น ร่วมพัฒนาโดยไซเกมส์และบันไดนัมโคสตูดิโอส์สำหรับแพลตฟอร์มเครือข่ายสังคมโมบาเกสำหรับโทรศัพท์มือถือ เปิดตัวในวันที่ 28 พฤศจิกายน พ.ศ. 2564 สำหรับฟีเจอร์โฟน และขยายไปยังอุปกรณ์ระบบไอโอเอสและแอนดรอยด์ในวันที่ 16 ธันวาคม พ.ศ. 2564 เกมอิงจากแฟรนไชส์ดิไอดอลมาสเตอร์ และประกอบด้วยตัวละครไอดอลใหม่ ในเดือนกันยายน พ.ศ. 2558 เกมเต้นพัฒนาโดยไซเกมส์ชื่อว่า ดิ ไอดอลมาสเตอร์ ซินเดอเรลลาเกิร์ลส์: สตาร์ไลต์สเตจ เปิดตัวทางกูเกิล เพลย์สโตร์ และแอปเปิลสโตร์ ในประเทศญี่ปุ่น เกมต้นฉบับมีกำหนดสิ้นสุดการให้บริการในวันที่ 30 มีนาคม พ.ศ. 2566 และจะต่อด้วยเกมภาคแยกและสื่อดัดแปลง
กองทัพสาธารณรัฐจีน
ก่อนคริสต์ทศวรรษ 1970 ภารกิจหลักของกองทัพ คือ การยึดจีนแผ่นดินใหญ่คืนจากสาธารณรัฐประชาชนจีนที่เป็นคอมมิวนิสต์ผ่านโครงการความรุ่งโรจน์ของชาติ (Project National Glory) แต่ภารกิจสำคัญที่สุดของกองทัพปัจจุบัน คือ การป้องกันเกาะไต้หวัน เผิงหู จินเหมินและหมาจู่จากการบุกครองทางทหารที่เป็นไปได้ของกองทัพปลดปล่อยประชาชน ซึ่งถูกมองว่าเป็นภัยคุกคามที่เด่นสุดของสาธารณรัฐจีน ขณะที่ข้อพิพาทว่าด้วยสถานะทางการเมืองของไต้หวันยังดำเนินต่อไป
ประวัติ
ในอดีตเมื่อตั้งสาธารณรัฐจีนกองทัพนั้นค่อนข้างแตกกระจายมีขุนศึกมากมายและรัฐบาลสาธารณรัฐจีนควบคุมโดยรัฐบาลเป่ยหยางในปักกิ่งและมีสงครามระหว่างขุนศึกตลอดเวลาประธานาธิบดีเปลี่ยนแปลงบ่อยมีความขัดแย้งในกองทัพหลังหยวนซื่อไข่ตาย ประเทศจีนแบ่งเป็นแคว้นเป็นก๊ก ไม่ได้รวมกันเป็นหนึ่งเดียวเมื่อ ซุนยัดเซนและเจียงไคเชคเมื่อเห็นว่าตราบใดที่ยังไม่มีกองทัพของพรรคก๊กมินตั๋งเองจีงไม่อาจทำให้จีนรวมกันได้ ในตอนนั้น รัฐบาลรัสเซียนำโดยเลนินยอมรับพรรคก๊กมินตั๋งเป็นผู้ปกครองจีนโดยชอบธรรม เลนินเสนอให้อาวุธและการฝึกการเงินให้และความช่วยเหลือแต่ต้องแลกมาซึ่งให้พรรคคอมมิวนิสต์จีนร่วม รัฐบาลกับพรรคก๊กมินตั๋งโรงเรียนทหารและการปกครองหวางผู่ ซึ่งนับเป็นผลิตผลแรกของความร่วมมือระหว่างซุนยัตเซ็นกับพรรคคอมมิวนิสต์จีน โรงเรียนทหารและการปกครองที่จัดตั้งขึ้น มีซุนยัตเซ็นเป็นผู้อำนวยการ และเจี่ยงจงเจิ้ง (蔣中正) หรือเจียงไคเช็ค เป็นครูใหญ่ ดร.ซุนได้วางจุดประสงค์ไว้ที่การ “สร้างกองกำลังปฏิวัติ เพื่อช่วยจีนให้พ้นวิกฤต” มีการจัดสอนการใช้อาวุธ สอนแนวความคิดลัทธิไตรราษฎร์ และแนวความคิดของลัทธิมาร์กซ์ โดยให้ความสำคัญทั้งหลักสูตรทางด้านการทหารและการปกครอง จนสามารถสร้างบุคลากรชั้นนำในประเทศในภายหลังได้เป็นจำนวนมาก โดยระหว่างปีค.ศ. 1924-1949 มีนักเรียนที่จบทั้งสิ้น 23 รุ่น เมื่อรวมนักเรียนที่จบออกมาจากโรงเรียน และสาขาแล้วมีมากถึง 230,000 คน
การจัดระเบียบเหล่าทัพ
กองกำลังของสาธารณรัฐจีนถูกจัดระเบียบดังนี้ดังนี้
ยากิโซบะ
ยากิโซบะ (yakisoba (焼きそば), ผัดบักวีต) เป็นอาหารญี่ปุ่นประเภทบะหมี่ผัด ถึงแม้ว่าโซบะจะหมายถึงบักวีต แต่ในความเป็นจริงแล้ว เส้นยากิโซบะทำมาจากแป้งสาลีผสมไข่ไก่ คล้ายบะหมี่จีน เรียกว่า ชูกาเม็ง (中華麺)
ยากิโซบะมีที่มาจากเฉ่าเมี่ยน บะหมี่ผัดของจีน เริ่มแพร่หลายในร้านขายอาหารข้างถนนในญี่ปุ่นช่วงต้นศตวรรษที่ 20 ยากิโซบะเตรียมได้จากการผัดเส้นชูกาเม็งกับเนื้อหมู ผัก (นิยมใช้กะหล่ำปลี หอมใหญ่หรือแคร์รอต) ผัดกับซอสยากิโซบะหรือซอสวุร์สเตอร์เชอร์ เกลือและพริกไทย โรยหน้าด้วยอาโอโนริ (ผงสาหร่าย) เบนิโชงะ (ขิงดอง) คัตสึโอบูชิ (ปลาแห้ง) และมายองเนส
ยากิโซบะเสิร์ฟเป็นอาหารจานหลักและเครื่องเคียง ในร้านสะดวกซื้อหรือบางเทศกาลของญี่ปุ่นมีการจำหน่ายขนมปังยาวคล้ายฮอตดอกที่ตรงกลางเสิร์ฟด้วยยากิโซบะ โรยหน้าด้วยขิงดองและมายองเนสด้านบน เรียกว่า ยากิโซบะปัง (焼きそばパン) ส่วนในเมืองโคกูระ จังหวัดฟูกูโอกะ มีการดัดแปลงนำเส้นอูดงมาใช้แทนเส้นบะหมี่ เรียกว่า ยากิอูดง (焼きうどん)
หลังปี ค.ศ. 1945 ชาวเมืองโอกินาวะประยุกต์นำวัตถุดิบที่ได้จากทหารอเมริกัน เช่น เส้นสปาเกตตี เนื้อกระป๋อง ซอสมะเขือเทศ ผักดองและมายองเนสมาปรุงเป็นยากิโซบะ โดยอาจผสมฮอตดอกหั่นเป็นชิ้น ร่วมกับเนื้อหมู เนื้อไก่ และแฮม
Jojo
JoJo อาจหมายถึง
อชัฟเฟินบวร์ค
อชัฟเฟินบวร์ค (Aschaffenburg) เป็นเมืองชนบททางตะวันตกเฉียงเหนือของรัฐบาวาเรีย ประเทศเยอรมนี ตั้งอยู่ทางตะวันออกเฉียงใต้ของนครแฟรงก์เฟิร์ตไปราว 40 กิโลเมตร เป็นเมืองที่ตั้งอยู่บนชายฝั่งริมแม่น้ำไมน์ เดิมทีเมืองนี้มีการตั้งถิ่นฐานของชนอลามานนิ และต่อมาก็เป็นที่มั่นของกองทหารโรมัน ต่อมาราวปีค.ศ. 550 เมืองนี้ก็ถูกพิชิตโดยชาวแฟรงก์ ซึ่งชาวแฟรงก์ก็ได้มีการสร้างปราสาทของ เฮาส์ไมเออร์ ขึ้นที่นี่ ชื่อเมือง อชัฟเฟินบวร์ค ปรากฎในเอกสารเป็นครั้งแรกในปีค.ศ. 974 ในรัชสมัยของจักรพรรดิออทโทที่ 2 แห่งโรมันอันศักดิ์สิทธิ์
ปลายสงครามโลกครั้งที่สอง เมืองอชัฟเฟินบวร์คเคยเป็นสนามรบระหว่างกองทัพเยอรมันกับกองทหารสหรัฐในศึกที่ชื่อว่า ยุทธการที่อชัฟเฟินบวร์ค ระหว่าง 28 มีนาคม ถึง 3 เมษายน ค.ศ. 1945 มีการโจมตีทางอากาศที่เมืองแห่งนี้จนสร้างความเสียหายอย่างหนักให้แก่เมือง ปราสาทโยฮันนิสบวร์คได้รับความเสียหายไปในศึกครั้งนั้นด้วย ซึ่งก็ได้บูรณะจนแล้วเสร็จในอีกหลายปีให้หลัง เมื่อสงครามสิ้นสุดลง กองทหารสหรัฐก็เข้าควบคุมโครงสร้างพื้นฐานต่าง ๆ ของกองทัพเยอรมัน และเป็นที่ตั้งของหน่วยทหารสหรัฐตั้งแต่นั้นจนถึงปีค.ศ. 2007
มวยสากลสมัครเล่นชิงแชมป์เอเชีย
มวยสากลสมัครเล่นชิงแชมป์เอเชีย (Asian Amateur Boxing Championships) เป็นการแข่งขันมวยสากลสมัครเล่นเพื่อชิงแชมป์ระดับทวีปเอเชีย เริ่มการแข่งขันครั้งแรกเมื่อ พ.ศ. 2506 ที่กรุงเทพฯ และมีการแข่งขันต่อเนื่องมาจนปัจจุบัน
การฆ่าฮารัมเบ
ฮารัมเบ (Harambe; 27 พฤษภาคม ค.ศ. 1999 – 28 พฤษภาคม ค.ศ. 2016) เป็นกอริลลาหลังเงินที่มีความเสี่ยงขั้นวิกฤติต่อการสูญพันธุ์ที่มีน้ำหนัก 200 กิโลกรัม (440 ปอนด์) ซึ่งถูกยิงจนเสียชีวิต หลังจากที่เด็กคนหนึ่งปีนเข้าไปในกรงรั้วของมันในสวนสัตว์และสวนพฤกษศาสตร์ซินซินแนติ แล้วตกลงไปในคูน้ำ
ชีวิตช่วงต้น
ฮารัมเบได้รับการขยายพันธุ์มาจากสวนสัตว์เกลดิส พอร์เตอร์ ในบราวน์สวิลล์ รัฐเท็กซัส มันได้รับการตั้งชื่อโดยแดน แวน โกเปนโนแล ตามชื่อเพลง "ฮารัมบี" ของริตาร์ มาร์เลย์
อุบัติการณ์การปิดล้อมและการเสียชีวิต
ณ วันที่ 28 พฤษภาคม ค.ศ. 2016 เพียงหนึ่งวันหลังจากครบรอบวันเกิดอายุ 17 ปีของมัน ฮารัมเบได้ถูกยิงเสียชีวิตหลังจากที่มีเด็กสามขวบคนหนึ่งเข้าไปในกรงรั้วของมัน เหตุการณ์ที่เกิดขึ้นถูกบันทึกโดยผู้ที่ยืนดูและอัปโหลดไปยังยูทูบ และได้เป็นไวรอลวิดีโอ เธน เมนาร์ด ซึ่งเป็นผู้อำนวยการสวนสัตว์กล่าวว่า "เด็กได้ถูกลากไป ... หัวของเขากระแทกเข้ากับคอนกรีต นี่ไม่ได้เป็นความอ่อนโยน เด็กตกอยู่ในความเสี่ยง" ซึ่งการลงมือยิงได้ก่อให้เกิดการถกเถียง ผู้สังเกตการณ์บางคนกล่าวว่ามันไม่ชัดเจนว่าฮารัมเบจะเป็นอันตรายต่อเด็กหรือไม่  และบุคคลอื่นยังเรียกร้องให้พ่อแม่ผู้ปกครองของเด็ก และ / หรือสวนสัตว์รับผิดชอบต่อการตายของกอริลลา ส่วนตำรวจกำลังตรวจสอบความผิดทางอาญาที่เป็นไปได้ ในขณะที่พ่อแม่ของเด็กชายได้ออกมาแก้ต่างให้กับทางสวนสัตว์
เหตุการณ์ที่เกิดขึ้นได้รับการเผยแพร่ไปทั่วโลก; ริคกี เจอร์เวส, ไบรอัน เมย์ และเพียร์ส มอร์แกน ได้ติเตียนต่อการยิงดังกล่าว ในขณะที่ดอนัลด์ ทรัมป์ และแจ็ค ฮันนา ได้แก้ต่างให้ต่อการกระทำจากทางสวนสัตว์ ส่วนฟรองส์ เดอ วาล ผู้เป็นนักวานรวิทยาก็ได้แสดงความเห็นต่อประเด็นถกเถียงนี้
โมเอโระ! เนคเคทสึริธึมดามาชี่ โอ๊ทส์! ทาทาคาเอะ! โอเอนดัน 2
'โมเอโระ! เนคเคทสึริธึมดามาชี่ โอ๊ทส์! ทาทาคาเอะ! โอเอนดัน 2' (โรมาจิ: Moero! Nekketsu Rhythm Damashii Osu! Tatakae! Ouendan 2) เป็นเกมดนตรีของเครื่องนินเทนโด ดีเอส ซึ่งถือเป็นภาคต่ออย่างเป็นทางการของโอ๊ทส์! ทาทาคาเอะ! โอเอนดัน โดยมีเนื้อเรื่องต่อจากภาคแรก
ในภาคที่สองนี้เนื้อเรื่องยังคงเกิดขึ้นในเมืองเดิมในฝั่งตะวันตก โดยมีทีมเชียร์เดิม 4 ทีม (ฮาจิเมะ, เรียวตะ, ไค, สาวเชียร์) โดยในภาคนี้จะมีการปรากฏของทีมเชียร์ฝั่งตะวันออก โดยเป็นทีมเชียร์เสื้อสีฟ้า มีสัญลักษณ์ภาษาอังกฤษ OEN ลักษณะจะเป็นลูกผู้ดี ตะโกนคำว่า "โอ๊ทส์!" สั้นๆ ออกเสียงเป็น "อุ๊ส!" โดยทีมฝั่งตะวันออกก็จะมี 4 ทีมเช่นเดียวกับตะวันตก โดยพวกเขาจะปรากฏเป็นคู่แข่งกับตัวละครนั้นๆ โดยจะแบ่งเนื้อเรื่องกันเล่น (กล่าวคือด่านต่างๆในเกมจะถูกแบ่งออกเป็นสองฝั่ง ซึ่งถ้าเป็นด่านจะวันตกก็จะเป็นทีมเชียร์เก่า แต่ถ้าฝั่งตะวันออกจะเป็นทีมเชียร์ใหม่)
ระบบเกมโดยรวมเกือบทั้งหมดได้รับการปรับปรุงจากอีลีทบีทเอเจนท์ส แต่ก็ยังมีการเสริมระบบใหม่ๆสำหรับภาคนี้เข้าไปด้วย
รูปแบบการเล่น
ระบบโดยรวมของเกมจะคล้ายๆกับเกมโอ๊ทส์! ทาทาคาเอะ! โอเอนดันในภาคแรก โดยก่อนจะเริ่มเข้าแต่ละด่าน ผู้เล่นจะอยู่ตรงฉากแผนที่ ซึ่งจะมีจุดต่างๆในแผนที่เพื่อแสดงว่ามีด่านอะไรและเพลงอะไรให้เล่นบ้าง และเมื่อเข้าไปในด่านนั้นๆ เพลงก็จะถูกบรรเลงขึ้นมาหน้าที่ของผู้เล่นคือกดปุ่มต่างๆให้เข้ากับจังหวะในขณะที่วงกลมรอบนอกจะถูกบีบลงเข้ามาในปุ่ม ซึ่งแต่ละปุ่มจะมีตัวเลขกำกับไว้ซึ่งก็คือลำดับการกด โดยปุ่มจะมีสีต่างกันออกไป ซึ่งผู้เล่นต้องกดปุ่มตามลำดับของสีนั้นๆถึงจะข้ามไปสีต่อไปได้ ในระหว่างเล่นผู้เล่นจะสะสม คอมโบ ซึ่งคอมโบนั้นจะทำหน้าที่ทวีคณูคะแนนไปเรื่อยๆ นอกจากนั้นเมื่อผู้เล่นกดครบจำนวนของสีนั้นๆ ถ้าในระหว่างกดสีนั้นผู้เล่นได้ 300 คะแนนตลอดคะแนนทวีคูณขึ้นไปอีก ถ้าได้ 100 เป็นบางตัวแคะแนนที่ทวีคณูจะน้อยลงและถ้าได้ 50 คะแนนในสีนั้นๆจะไม่ได้รับคะแนนทวีคูณ ในระหว่างเล่นเกมผู้เล่นต้องรักษาเกจกำลังใจด้านบนไม่ให้ลดลงจนหมด เมื่อผู้เล่นเล่นด่านนั้นๆไปซักพักหนึ่งเกมจะตัดเข้าสู่เนื้อเรื่องของด่านนั้นๆ ถ้าเกจกำลังใจของผู้เล่นเกินครึ่ง ตัวละครจะกระทำการสำเร็จ แต่เกจลดลงมากเกินไป ตัวละครจะกระทำการนั้นๆล้มเหลว ซ่งเกจกำลังใจโดยปกติจะลดลงอยู่ตลอดเวลา (โดยความเร็วขึ้นอยู่กับระดับความยากของเกมและด่าน) ถ้ากดปุ่มผิดจังหวะจะทำให้เสียเกจมากขึ้น แต่ในทางตรงกันข้ามถ้ากดจังหวะถูกต้องก็จะได้เกจกำลังใจเพิ่มขึ้น
ทีมเชียร์
เช่นเดียวกับโอ๊ทส์! ทาทาคาเอะ! โอเอนดัน ในภาคแรก ตัวละครต่างๆในเกมที่ผู้เล่นสามารถเลือกได้นั้น เป็นสมาชิกของทีมเชียร์ ซึ่งแต่ละคนจะเปรียบเสมือนระดับความยากของเกม ซึ่งจะแปรตามในแต่ละด่านคือ จำนวนปุ่มกดและเวลาในการกด โดยยิ่งระดับความยากสูงขึ้น จำนวนปุ่มจะมากขึ้นและมีเวลาในการกดน้อยลง อีกทั้งในภาคนี้ได้มีการปรากฏตัวของทีมเชียร์ฝั่งตะวันออกเพิ่มเข้ามาด้วย
เพลงที่ใช้ในเกมและด่านต่างๆ
เช่นเดียวกับ อีลีทบีทเอเจนท์ส สามเพลงลับในเกมจะปลดล็อกได้เมื่อเล่นถึงระดับหนึ่งและจะเข้าเล่นได้เมื่อผ่านเพลงจนถึงจุดหนึ่ง
สโมสรฟุตบอลปารีส
สโมสรฟุตบอลปารีส (Paris FC) เป็นสโมสรฟุตบอลอาชีพของฝรั่งเศสที่ตั้งอยู่ในกรุงปารีส แข่งขันในลีกเดอ ซึ่งเป็นลีกระดับที่ 2 ของฟุตบอลในประเทศฝรั่งเศส สโมสรฟุตบอลปารีสลงเล่นเกมเหย้าของพวกเขาที่สนามกีฬาเซบัสเตียง ชาร์เลตี ซึ่งตั้งอยู่ในเขตที่ 13 ของกรุงปารีส
สโมสรฟุตบอลปารีสก่อตั้งขึ้นใน ค.ศ. 1969 โดยรวมกับสตาดแซ็ง-แฌร์แม็ง เพื่อก่อตั้งปารีแซ็ง-แฌร์แม็งใน ค.ศ. 1970 ใน ค.ศ. 1972 สโมสรได้แยกตัวออกจากปารีแซ็ง-แฌร์แม็ง ทำให้เกิดเป็นสโมสรฟุตบอลปารีสในปัจจุบัน ปารีแซ็ง-แฌร์แม็งมีรากฐานที่มั่นคง ในขณะที่สโมสรฟุตบอลปารีสต้องดิ้นรนเพื่อสร้างรากฐานที่มั่นคงของตัวเอง โดยใช้เวลาส่วนใหญ่เล่นในระดับสมัครเล่น เกียรติยศสูงสุดของสโมสรจนถึงปัจจุบันคือการคว้าแชมป์กลุ่มในการแข่งขันช็องปียอนาเดอฟร็องส์ระดับสมัครเล่นใน ค.ศ. 2006 สโมสรฟุตบอลปารีสลงเล่นในลีกเอิงครั้งสุดท้ายในฤดูกาล 1978–79
ประวัติ
สโมสรฟุตบอลปารีสก่อตั้งขึ้นเมื่อวันที่ 1 สิงหาคม ค.ศ. 1969 เป้าหมายของสโมสรคือการได้เล่นในลีกเอิงภายใน ค.ศ. 1970 ความพยายามที่จะควบรวมกับเซแอ็ส เซอด็องอาร์แดน ถูกปฏิเสธ ดังนั้นปารีสจึงมองหาสโมสรในลีกเดอ และต่อมาได้รวมกับสตาดแซ็ง-แฌร์แม็งเพื่อก่อตั้งปารีแซ็ง-แฌร์แม็ง ซึ่งเป็นสโมสรอาชีพที่เล่นในลีกเอิง สโมสรฟุตบอลปารีสในปัจจุบันถือกำเนิดขึ้นใน ค.ศ. 1972 เมื่อสโมสรแยกตัวออกจากปารีแซ็ง-แฌร์แม็ง หลังจากได้รับแรงกดดันจากนายกเทศมนตรีปารีสซึ่งปฏิเสธที่จะสนับสนุนสโมสรที่ไม่ได้มาจากปารีส (แต่เดิมสโมสรตั้งอยู่ในแซ็ง-แฌร์แม็ง-อ็อง-แล)
ใน ค.ศ. 1983 สโมสรฟุตบอลปารีสซึ่งขณะนั้นนำโดยฌ็อง-ลุก ลาการ์แดร์ นักอุตสาหกรรม ได้รวมเข้ากับราซีงเกลิบเดอฟร็องส์ขณะที่ราซีงยังคงอยู่ในลีกเอิง สโมสรฟุตบอลปารีสตกชั้นสู่ดิวิชัน 4 หลังจากผ่านไป 1 ฤดูกาล ก่อนจะตกชั้นสู่ดิวิชัน 5 และใช้เวลา 4 ฤดูกาลในดิวิชัน 5 ก่อนกลับสู่ดิวิชัน 4 ใน ค.ศ. 1988 การเลื่อนชั้นในฤดูกาลถัดมา ทำให้ปารีสเลื่อนชั้นขึ้นสู่ดิวิชัน 3 ปารีสยังคงอยู่ในดิวิชัน 3 เป็นเวลา 12 ปีก่อนที่จะเป็นสมาชิกผู้ก่อตั้งของช็องปียอนานาซียอนาล ใน ค.ศ. 2000 สโมสรจบอันดับที่ 17 และตกชั้นไปเล่นในช็องปียอนาเดอฟร็องส์ระดับสมัครเล่น ปารีสใช้เวลา 6 ปีในลีกก่อนจะกลับสู่ช็องปียอนานาซียอนาล ในฤดูกาล 2006–07 หลังจากประสบความสำเร็จในฤดูกาล 2014–15 สโมสรได้รับการเลื่อนชั้นสู่ลีกเดอ ดิวิชัน 2 ของฝรั่งเศส ร่วมกับสโมสรฟุตบอลแรดสตาร์ คู่แข่งร่วมเมือง อย่างไรก็ตาม พวกเขาอยู่ในลีกเดอได้เพียง 1 ฤดูกาลและตกชั้นกลับสู่ช็องปียอนานาซียอนาลในฤดูกาล 2016–17
ในฤดูกาล 2016–17 สโมสรฟุตบอลปารีสเข้ารอบเพลย์ออฟเลื่อนชั้น/ตกชั้นกับอูว์แอ็ส ออร์เลอ็อง แต่แพ้ในผลรวม 2 นัด จากนั้น สโมสรฟุตบอลปารีสได้รับการเลื่อนชั้นสู่ลีกเดอหลังจากที่แอ็สเซ บัสตียา ถูกลดระดับสู่ดิวิชัน 3 เนื่องจากความผิดปกติทางการเงิน สำหรับฤดูกาล 2017–18 ปารีสจบอันดับที่ 8 ของตารางอยู่ห่างจากโซนเพลย์ออฟเลื่อนชั้นเพียง 3 อันดับ
ในฤดูกาล 2018–19 ปารีสจบอันดับที่ 4 และแข่งขันรอบเพลย์ออฟกับอาเซ ล็องส์ แต่แพ้การยิงลูกโทษหลังจากเสมอกัน 1–1
สำนักงานโอซาวะ
สำนักงานโอซาวะ เป็นสำนักงานนักพากย์ของญี่ปุ่น ก่อตั้งในวันที่ 7 เมษายน ค.ศ. 1984 โดยแยกตัวออกมาจากสมาคมสหกรณ์ผู้บริโภคนักแสดงโตเกียว
กีฬากระโดดน้ำในโอลิมปิกฤดูร้อน 2020 – แพลตฟอร์ม 10 เมตร หญิงคู่
การแข่งขันกีฬากระโดดน้ำในโอลิมปิกฤดูร้อน 2020 – แพลตฟอร์ม 10 เมตร หญิงคู่ เป็น 1 ใน 8 รายการแข่งขันกระโดดน้ำที่โตเกียว ประเทศญี่ปุ่น จะจัดขึ้นระหว่างวันที่ 28 กรกฎาคม ค.ศ. 2020 ครั้งนี้จัดการแข่งขันกีฬากระโดดน้ำในโอลิมปิกเป็นครั้งที่ 6 ในโอลิมปิกฤดูร้อน จัดขึ้น ณ ศูนย์กีฬาทางน้ำโอลิมปิก
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
วาเนสซ่า บีเวอร์
วาเนสซ่า บีเวอร์ (ชื่อเล่น ซ่า) เป็นนักร้อง นักแสดง และนางแบบชาวไทย ซึ่งมีผลงานเพลงภายใต้สังกัดเอสพี ศุภมิตร มีผลงานละครที่เป็นที่รู้จัก เช่น สาวน้อยร้อยชั่ง, ปะการังสีดำ, รักใสใส หัวใจเดียวกัน เป็นต้น ปัจจุบันหันมาเป็นผู้จัดละคร ซึ่งผลิตละครให้กับ ช่อง 7 และยังคงรับงานแสดงอยู่เรื่อยๆ
ประวัติ
วาเนสซ่า สีมานะชัยสิทธิ หรือชื่อในวงการ วาเนสซ่า บีเวอร์ เป็นทั้งนักร้อง นักแสดง และนางแบบ ลูกครึ่งชาวไทย-เยอร์มัน เกิด 11 พฤษภาคม พ.ศ. 2520 มีพี่ชายซึ่งเป็นนักแสดงเช่นกันคือ โอลิเวอร์ บีเวอร์ และพี่ชายคนที่สองทำงานด้านเอฟเฟคให้กับภาพยนตร์ต่างประเทศ มาร์คอนันต์ บีเวอร์
วาเนสซ่า บีเวอร์ จบการศึกษาระดับชั้นมัธยมศึกษาที่ โรงเรียนสันติราษฎร์วิทยาลัย และสำเร็จการศึกษาระดับปริญญาตรี มหาวิทยาลัยรังสิต หลังจากนั้นก็เดินทางไปศึกษาต่อที่ประเทศออสเตรเลียในระดับปริญญาโท สาขาการโรงแรม
วาเนสซ่า เป็นทั้งนักร้อง นักแสดง ที่มีชื่อเสียงในยุค 90 มีอัลบั้มชุดแรกในแนวสตริงกับสังกัด เอสพี ศุภมิตร แต่ปัจจุบันต้นสังกัดปิดตัวลง เธอออกอัลบั้มใช้ชื่อว่า "Vanessa" ในปีพ.ศ. 2536 มีเพลงที่เป็นที่รู้จักคือเพลง บอกลาเพื่อนเก่า และเพลง อ๊ะ อ๊ะ อย่าเลย เป็นต้น
แต่ผลงานชิ้นแรกของเธอ เธอเริ่มเข้าวงการมาตั้งแต่วัย 9 ขวบ จากการแสดงภาพยนตร์เรื่อง "ชมพู่แก้มแหม่ม" ซึ่งได้รับบทบาทเป็นนางเอกในวัยเด็ก หลังจากนั้นก็มีผลงานการแสดงตามมาหลายๆเรื่อง เช่น ภาพยนตร์เรื่อง หัวใจสี่สี, ละครเรื่อง ปะการังสีดำ, ละครเรื่อง บ้านสีขาวกับดาวดวงเดิม เป็นต้น
ด้านชีวิตส่วนตัว สมรสกับ นายกฤษณัฏฐ์ สีมานะชัยสิทธิ หรือ "ตี้" โดยมีบุตรชายด้วยกัน 2 คน ชื่อ "น้องวินเธอร์"(คนโต) และ "น้องสกาย"(คนเล็ก). ปัจจุบัน เป็นผู้จัดละคร ช่วยพี่ชายโอลิเวอร์ บีเวอร์ ผลิตละครให้กับช่อง7 และเปิดบริษัทให้เช่าอุปกรณ์กล้อง ชื่อ บริษัท วีแคม69 จำกัด เพื่อถ่ายละคร ร่วมกับสามี
เอ็มทีวีเอเชียอะวอดส์
เอ็มทีวีเอเชียอะวอดส์ (MTV Asia Awards) เป็นงานประกาศรางวัลของศิลปินนักร้องทั่วเอเชีย รวมถึงระดับสากล โดยมี 10 รางวัลของศิลปินยอดนิยมทั่วเอเชีย มีทั้งหมด 10 ประเทศคือ จีน ฮ่องกง อินเดีย อินโดนีเซีย เกาหลีใต้ มาเลเซีย ฟิลิปปินส์ สิงคโปร์ ไต้หวัน และไทย และอีก 6 รางวัลเป็นของศิลปินสากลทั่วโลก เสน่ห์ในงาน เอ็มทีวีเอเชียอะวอดส์ นี้คือการแสดงออกถึงการผสมผสานระหว่างดนตรีจากฝั่งตะวันตกและตะวันออกเข้าด้วยกันได้อย่างน่าทึ่ง ถือเป็นการรวมตัวกันทางดนตรีครั้งยิ่งใหญ่ของศิลปินทั้งในระดับภูมิภาคและระดับสากล
เอ็มทีวีเอเชียอะวอดส์ เริ่มครั้งแรกในปี พ.ศ. 2545 (ค.ศ. 2002) โดยที่ประเทศสิงคโปร์เป็นเจ้าภาพ ที่สิงคโปร์ อินดอร์ สเตเดียม โดยมี โรแนน คีทติง (Ronan Keating) และ แมนดี มัวร์ (Mandy Moore) เป็นพิธีกรคู่ในงาน รวมถึงซูปเปอร์สตาร์อย่าง พิงค์ (P!nk), เอนริเก อิเกลเซียส (Enrique Iglesias), เวสต์ไลฟ์ (Westlife) เป็นต้น
การเลือกตั้งประธานาธิบดีประเทศเวียดนาม ค.ศ. 2007
'''การเลือกตั้งประธานาธิบดีประเทศเวียดนาม ค.ศ. 2007''' เกิดขึ้นเมื่อวันที่ 24 กรกฎาคม ค.ศ. 2007 เป็นการเลือกตั้งทางอ้อม ซึ่งเหงียน มิญ เจี๊ยต ได้รับคะแนนโหวตมากถึง 98.78% และได้เป็นประธานาธิบดีประเทศเวียดนาม
รูเพิร์ต กรินต์
กรินต์เริ่มรับงานนอกเหนือจากแฟรนไชส์แฮร์รี่ พอตเตอร์ตั้งแต่ปี พ.ศ. 2545 โดยรับบทนักแสดงนำร่วมในภาพยนตร์ จ้ำม่ำพลังสะท้านโลก เขาเคยแสดงในภาพยนตร์ 2 ความฝัน มี 1 คันก็วิ่งถึง ภาพยนตร์ดราเมดีออกฉายในปี พ.ศ. 2549 และเชอร์รีบอมบ์ ภาพยนตร์ดรามาออกฉายจำกัดโรงในปี พ.ศ. 2553 กรินต์ยังแสดงร่วมกับบิล ไนอี และเอมิลี บลันต์ ในภาพยนตร์ตลกเรื่อง โจรสาวแสบซ่าส์..เจอะนักฆ่ากลับใจ ในปี พ.ศ. 2555 หลังจบภาพยนตร์ชุดแฮร์รี่ พอตเตอร์ ภาพยนตร์โครงการแรกของเขาคือภาพยนตร์สงครามเรื่องอินทูเดอะไวต์ โดยเขารับบทสนับสนุน ในปี พ.ศ. 2556 ภาพยนตร์เรื่อง ซีบีจีบี ออกฉายและเขาได้รับเลือกให้แสดงในรายการซูเปอร์ไคลด์ ออกอากาศทางช่องซีบีเอส กรินต์แสดงละครเวทีในเรื่อง โมโจ ของเจซ บัตเทอร์เวิร์ท ในเดือนตุลาคม พ.ศ. 2556 ที่โรงละครแฮโรลด์พินเทอร์เธียเตอร์ในกรุงลอนดอน
ประวัติ
รูเพิร์ต กรินต์ ในช่วงวัยเด็กกรินต์เป็นคนพูดมาก คุยเก่ง จึงสังเกตได้ว่าเขากำลังเข้าสู่วัยรุ่นและก็ต้องสอบการเรียนของอังกฤษจึงทำให้เครียด ทำให้ตาโหล เวลาถ่ายรูปมา จะโทรมๆ ไม่สดใส กรินต์ไม่มีเวลาไปตัดผมจึงไว้ผมยาว จนกระทั่งเข้าตาผู้กำกับ เพราะกรินต์มีความคล้ายคลึงกับ ความเป็นรอน ที่ไม่น้อยไปกว่าการที่ต้องใส่เสื้อผ้าต่อจากพี่ ๆ หรือ มีความรักในของหวานอย่างไม่รู้จักเบื่อของเขา ก่อนหน้าที่จะได้รับบทเป็นรอน วีสลีย์ เพื่อนสนิทร่วมชั้นผู้ซื่อสัตย์ของแฮร์รี่ พอตเตอร์ในภาพยนตร์เรื่อง Harry Potter ซึ่งเริ่มมาตั้งแต่ปี 2001 เขาได้ร่วมแสดงละคร ของโรงเรียนโดย ร่วมกับกลุ่มละครท้องถิ่น การแสดงของเขารวมไปถึง บทบาทของแก๊งค์รูสเตอร์ในเรื่อง Annie และละครเรื่อง Peter Pan โดยแสดงเป็น รัมเปิ้ลสติลสกิ้นในเรื่อง Grimm Tales และในตอนนี้กำลังทำงานภาพยนตร์ดัดแปลงจากหนังสือเล่มสุดท้าย “Harry Potter and the Deathly Hallows” ซึ่งจะออกฉายถึงสองตอน เต็มๆ ภาคแรกในเดือนพฤศจิกายน 2010 และภาคจบช่วง ซัมเมอร์ปี 2011
แหล่งข้อมูลอื่น
1988
เอ็มทีวีเอเชียอะวอดส์
ปี 2002
ครั้งแรกในประวัติศาสตร์กับ เอ็มทีวีเอเชียอะวอดส์ 2002 จัดขึ้นที่ อินดอร์ สเตเดียม ประเทศ สิงคโปร์ พิธีกรรายการคือ โรแนน คีทติง (Ronan Keating) และ แมนดี มัวร์ (Mandy Moore)
11 ศิลปินยอดนิยมจากเอเชีย International Music Awards (รางวัลดนตรียอดนิยมสากล) รางวัลพิเศษ
ปี 2003
จัดในวันที่ 24 มกราคม 2003 ซึ่งสิงคโปร์เป็นเจ้าภาพอีกปี โดยมี โคโค่ ลี (CoCo Lee) และ แช็กกี้ (Shaggy) เป็นพิธีกร
10 ศิลปินยอดนิยมจากเอเชีย International Music Awards (รางวัลดนตรียอดนิยมสากล) รางวัลพิเศษ
ปี 2004
เป็นปีที่สร้างความฮือฮามากที่สุด เพราะ มารายห์ แครี ได้ปรากฏตัวที่งานเพื่อมารับรางวัล Lifetime Achievement Award ในงาน เอ็มทีวีเอเชียอะวอดส์ ปี 2004 รวมถึงซูเปอร์สตาร์เมืองไทยอย่าง "เบิร์ด ธงไชย แมคอินไตย, จินตหรา พูนลาภ, แคทลียา อิงลิช, นัท มีเรีย"ได้ขึ้นเวทีและร้องเพลง "แฟนจ๋า" ที่สิงคโปร์ด้วย เอ็มทีวีเอเชียอะวอดส์ ปี 2004 ถูกจัดขึ้นในวันเสาร์ ที่ 14 กุมภาพันธ์ ปี 2004 โดยมี มิเชลล์ แบรนช์ (Michelle Branch) และ แวนเนส วู (Vanness Wu) เป็นพิธีกรคู่ในปีนั้น
10 ศิลปินยอดนิยมจากเอเชีย International Music Awards (รางวัลดนตรียอดนิยมสากล) รางวัลพิเศษ
ปี 2005
ได้ปรับเปลี่ยนรูปแบบโดยเป็นการแสดงพลัง เพื่อช่วยเหลือผู้ประสบภัยจากธรณีพิบัติสึนามิ ภายใต้ชื่อ เอ็มทีวี เอเชีย เอด (MTV Asia Aid) จัดขึ้นในวันที่ 3 กุมภาพันธ์ 2548 ที่อิมแพ็ค อารีน่า เมืองทองธานี ในงานนี้มี อลิเชีย คียส์(Alicia Keys) เจ้าของตำแหน่ง R&B diva เป็นพิธีกร ทั้งยังมีแฟนๆ แสดงพลังในการสนับสนุนการช่วยเหลือผู้ประสบภัยดังกล่าว งานนี้เป็นส่วนหนึ่งของสำคัญของเอ็มทีวี เน็ตเวิร์คหลังจากภัยพิบัติสึนามิ โดยความร่วมมือของยูนิเซฟ ซึ่งมีผู้สนใจเข้าร่วมงานกว่า 11,000 คน
การแสดงประกอบด้วย
10 ศิลปินยอดนิยมจากเอเชีย International Music Awards (รางวัลดนตรียอดนิยมสากล) รางวัลพิเศษ
ปี 2006
งานเอ็มทีวี เอเชีย อวอร์ด ครั้งที่ 5 จัดขึ้นในวันเสาร์ที่ 6 พฤษภาคม 2006 ณ สยามพารากอน กรุงเทพฯ ผู้เข้าชมงานทั้งคนไทยและชาวต่างชาติ กว่า 4,600 คน พิธีกรของงานคือนักร้องที่เปี่ยมไปด้วยความสามารถอย่าง เคลลี โรว์แลนด์ และขวัญใจชาวเอเชีย หวังลี่หง (Wang Leehom) โดยจะมีคอนเซปต์โลกแห่งแอนิเมชั่นสไตล์เอเชีย ผสมสผสานอิทธิพลของวัฒนธรรมตะวันตกและตะวันออกเข้าด้วยกัน บรรยากาศจะจำลองดินแดนลึกลับแห่งหนึ่งในทวีปเอเชียอันไกลโพ้นสุดอลังการ
นอกจากนั้น ยังเต็มไปด้วยเหล่าศิลปิน ดารา นักร้อง จาก ทั่วทั้งเอเชีย และทั่วโลก อย่าง วิคกี้ เชา, แม็กกี้ คิว, เซม เซม, ตอฟิค, ทู แฟท, ลูกเกด เมธินี, ชอน โรห์, เดอะ เวอโรนิกาส์, อาลี ฟิเคอร์, ปีเตอร์ คอร์ป, มาช่า, จาล, และ ชางเช็น ที่ขึ้นมาเชิญรางวัล
10 รางวัลนักร้องยอดนิยมของเอเชีย
International Music Awards (รางวัลดนตรียอดนิยมสากล)
รางวัลพิเศษ
ปี 2007
ได้ยกเลิกจัดงานชั่วคราว
ปี 2008
เอ็มทีวีเอเชียอะวอดส์ จะจัดขึ้นที่ เก็นติงไฮแลนด์ ประเทศมาเลเซีย วันเสาร์ที่ 2 สิงหาคม พ.ศ. 2551 มีพิธีกรคือจาเร็ด เลโท จากวงเทอร์ตี้ เซคันส์ ทู มาร์ส และคาเรน ม็อก
บาโฮดีร์จอน ซุลโตนอฟ
บาโฮดีร์จอน ซุลโตนอฟ (Bahodirjon Sooltonov, Баходирджон Султанов) เกิดเมื่อ 15 มกราคม พ.ศ. 2528 เป็นนักมวยสากลสมัครเล่นชาวอุซเบกิสถาน ได้เหรียญทองแดงในกีฬาโอลิมปิก พ.ศ. 2547 ในรุ่นแบนตัมเวต และได้เหรียญทองเอเชียนเกมส์ที่โดฮา พ.ศ. 2549 ในรุ่นเฟเทอร์เวต โดยเป็นฝ่ายชนะคิม ซ็อง-กุกในรอบรองชนะเลิศ และโซริกท์ปาทาริน เองค์โซริกในรอบชิงชนะเลิศ
ดินแดนสตัฟโรปอล
ดินแดนสตัฟโรปอล (Ставропо́льский край; Stavropol Krai) เป็นหนึ่งในหน่วยองค์ประกอบของประเทศรัสเซีย (ดินแดน) ในเขตสหพันธ์คอเคซัสเหนือ มีประชากร 2,786,281 คน (ค.ศ. 2010) มีเมืองสตัฟโรปอลเป็นเมืองใหญ่ที่สุดและเป็นเมืองหลวงของดินแดน เป็นหนึ่งในหน่วยองค์ประกอบของประเทศรัสเซียที่มีกลุ่มชาติพันธ์หลากหลายที่สุด มีราว 33 กลุ่มที่มีประชากรมากกว่า 2,000 คน
สหพันธ์ประวัติศาสตร์และสถิติฟุตบอลนานาชาติ
สหพันธ์ประวัติศาสตร์และสถิติฟุตบอลนานาชาติ (International Federation of Football History & Statistics: IFFHS) เป็นองค์กรที่บันทึกประวัติศาสตร์และสถิติของฟุตบอล ก่อตั้งขึ้นในปี ค.ศ. 1984 โดย อัลเฟรโด โพเก ที่ไลป์ซิก สหพันธ์ประวัติศาสตร์และสถิติฟุตบอลนานาชาติมีสำนักงานอยู่ที่อาบูดาบีระยะหนึ่ง แต่ในปี ค.ศ. 2010 ย้ายไปอยู่เมืองบอนน์ ประเทศเยอรมนี และในปี ค.ศ. 2014 ย้ายไปที่เมืองซูริก
ตั้งแต่ช่วงเริ่มต้นจนถึงปี ค.ศ. 2022 สหพันธ์ฯให้ความสำคัญกับการจัดพิมพ์นิตยสารรายไตรมาสชื่อ Fußball-Weltzeitschrift, Libero spezial deutsch และ Libero international เมื่อต้องยุติสิ่งเหล่านี้ด้วยเหตุผลที่ไม่ได้บอกอย่างเป็นทางการ องค์กรจึงตีพิมพ์เนื้อหาในชุดหนังสือหลายภาษาโดยร่วมมือกับผู้สนับสนุน ขณะนี้องค์กรได้จำกัดกิจกรรมการเผยแพร่ไว้ที่เว็บไซต์ของตนเท่านั้น โดยสหพันธ์ฯไม่มีส่วนเกี่ยวข้องกับฟีฟ่า แต่ฟีฟ่าได้อ้างถึงรางวัลและสถิติที่จัดทำโดยสหพันฯ ไว้ในเว็บไซต์ของพวกเขา
ในปี ค.ศ. 2008 คาร์ล เลนนาร์ตซ์ นักประวัติศาสตร์การกีฬาและศาสตราจารย์แห่งมหาวิทยาลัยโคโลญ ประเทศเยอรมนี เรียกองค์กรนี้ว่า "คลุมเครือ" โดยอธิบายว่าเป็นการนำเสนอแต่เพียงคนเดียวของผู้ก่อตั้ง อัลเฟรโด โพเก การจัดอันดับของสหพันธ์ฯและความสำคัญเป็นเรื่องที่ถูกวิพากษ์วิจารณ์ และสำนักข่าวเยอรมันที่ใหญ่ที่สุด ดอยช์เพรสซ์-เอเจนเตอร์ ปฏิเสธที่จะเผยแพร่ข้อมูลเหล่านี้ นอกจากนี้ ดิทาเกสไซตัง หนังสือพิมพ์รายวันของเยอรมัน ระบุว่าการจัดอันดับของสหพันธ์ IFFHS จัดทำขึ้นเพื่อการประชาสัมพันธ์เท่านั้น แม้ว่า บิลด์  ดอยช์เวลล์ คิกเกอร์-สปอร์ตแมกกาซิน สมาคมฟุตบอลเยอรมัน (DFB) และอดีตประธานสมาคมนักข่าวกีฬาเยอรมันตะวันตก (Verbandes Westdeutscher Sportjournalisten — VWS) เฮอริเบิร์ต ฟาสเบนเดอร์ ได้อ้างอิงให้กับสหพันธ์ IFFHS
อันดับในปัจจุบัน
อัปเดตครั้งสุดท้าย: 14 มกราคม 2014 -
ฮารูกิ อิชิยะ
ฮารูกิ อิชิยะ (14 มกราคม ค.ศ. 1992 -) เป็นนักพากย์ชายชาวญี่ปุ่นเกิดที่เมืองโนเบโอกะ จังหวัดมิยาซากิ สังกัดสำนักงานโอซาวะ
ทอดด์ ลาเวลล์
ทอดด์ ทองดี มีชื่อจริงว่า โทมัส เจมส์ ลาเวลล์ (อังกฤษ: Thomas James Lavelle) เกิดเมื่อวันที่ 20 เมษายน พ.ศ. 2506 เป็นนักร้อง นักแต่งเพลง นักดนตรีชาวอเมริกันที่มาใช้ชีวิตอยู่ในประเทศไทยนานหลายปี
อดีตเป็นพิธีกรรายการโทรทัศน์ คุณพระช่วย ร่วมกับภาณุพันธ์ ครุฑโต และพงษ์ศักดิ์ พงษ์สุวรรณ และ ปัจจุบันเป็นพีธีกรเช้าที่หมอชิต ช่อง 7 HD ของ Tero Entertainment ช่วง Good News by Todd Tongdee
ทอดด์ ทองดี เกิดที่สแครนตัน เพนซิลเวเนีย สหรัฐอเมริกา มีเชื้อสายเยอรมันจากบิดา และไอริช-อเมริกันผิวสีจากมารดา ทอดด์เป็นบุตรคนที่ 3 จาก 6 คนของโทมัส ลาเวลล์ (เสียชีวิตแล้ว) และเชอร์ลีย์ ลาเวลล์ จบปริญญาตรีชีววิทยาและเอเชียศึกษาจากมหาวิทยาลัยสแครนตัน
ในปี พ.ศ. 2528 หลังจากเรียนจบ ทอดด์สมัครเป็นนักร้อง มีหน้าที่ให้ความบันเทิงกับผู้โดยสารเรือควีนแอลิซาเบธ 2 และเดินทางท่องโลกมากับเรือ จนได้รับทุนฟูลไบรต์เข้าเรียนต่อที่จุฬาลงกรณ์มหาวิทยาลัย ทำวิจัยเกี่ยวกับสมุนไพร ทอดด์มีโอกาสได้เล่นดนตรี และได้รับการชักชวนให้ร่วมเดินทางไปแสดงคอนเสิร์ตกับวงคาราวานที่ประเทศญี่ปุ่น จากนั้นได้ร่วมแสดงกับวงซูซู และแสดงคอนเสิร์ตร่วมกับหงา คาราวาน และแอ๊ด คาราบาว เป็นครั้งคราว
ฮา ยุน-กย็อง
ฮา ยุน-กย็อง (เกิด 20 ตุลาคม ค.ศ. 1992) เป็นนักแสดงชาวเกาหลีใต้ ซึ่งเป็นที่รู้จักจากบทบาท ฮอ ซ็อน-บิน ใน เพลย์ลิสต์ชุดกาวน์ (Hospital Playlist; ค.ศ. 2020–2021) และบทบาท ชเว ซู-ย็อน ใน อูยองอู ทนายอัจฉริยะ (Extraordinary Attorney Woo; ค.ศ. 2022)
ทอดด์ ลาเวลล์
ทอดด์ทำงานในค่ายผู้อพยพ ที่อำเภอพนัสนิคมอยู่ระยะหนึ่ง ก่อนจะศึกษาต่อด้านเอเชียศึกษาที่มหาวิทยาลัยฮาวาย ขณะเดียวกันก็ได้รับทุนฟูลไบรต์ ศึกษาต่อที่มหาวิทยาลัยเชียงใหม่ และออกผลงานเพลงชุดแรกชื่อ "Thailand: Inside-Outside" เป็นภาษาอังกฤษ เมื่อ พ.ศ. 2535
ในปี พ.ศ. 2539 ทอดด์มีผลงานร่วมกับวงตาวัน ในชุด "Promise" แนวโปรเกรสซีฟร็อก เป็นคอนเซ็ปต์อัลบั้มที่มีเนื้อหาเกี่ยวกับสภาพจิตใจของคนไข้จิตเภท (schizophrenia) ในโรงพยาบาลโรคจิต โดยทอดด์เป็นผู้เขียนคำร้องภาษาอังกฤษทั้งหมด  ต่อมาทอดด์ได้เป็นผู้เขียนคำร้องภาษาอังกฤษให้กับ พงษ์พรหม สนิทวงศ์ ณ อยุธยา ในอัลบั้มเดี่ยว "ชัมบาลา" (Shambala)
ปอเฉียม
216263
ทอดด์ ลาเวลล์
ปัจจุบัน ทอดด์หันมาเล่นดนตรีแนวเวิลด์มิวสิก ออกแสดงไปทั่วประเทศไทย  และเป็นพิธีกรรายการโทรทัศน์ "คุณพระช่วย" คู่กับ ธงชัย ประสงค์สันติ และเท่ง เถิดเทิง นำเสนอเกี่ยวกับภูมิปัญญาและศิลปวัฒนธรรมไทย ทางช่อง 9
วอลเลย์บอลยุวชนหญิงชิงแชมป์เอเชีย 1999
วอลเลย์บอลยุวชนหญิงชิงแชมป์เอเชีย 1999 (1999 Asian Youth Girls Volleyball Championship) จัดขึ้นที่ประเทศสิงคโปร์ ระหว่างวันที่ 4–9 มิถุนายน ค.ศ. 1999
การแบ่งกลุ่ม
การแบ่งกลุ่มโดยอาศัยอันดับจากวอลเลย์บอลยุวชนหญิงชิงแชมป์เอเชีย 1997
กีฬาเรือใบในโอลิมปิกฤดูร้อน 2020 – เรือใบ 470 หญิง
การแข่งขันกีฬาเรือใบในโอลิมปิกฤดูร้อน 2020 – เรือใบ 470 หญิง เป็น 1 ใน 10 รายการแข่งขันกีฬาเรือใบในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 28 กรกฎาคม - 2 สิงหาคม พ.ศ. 2564 ที่สนามกีฬาฮอกกี้โอะอิ การแข่งขันรายการเรือใบ 470 หญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 19 คน จาก 19 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งที่ 9 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1988
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
การเชื่อมไฮเปอร์บาริก
การเชื่อมไฮเปอร์บาริก (Hyperbaric welding) เป็นกระบวนการเชื่อมโลหะภายใต้ความดันสูง โดยเฉพาะอย่างยิ่งใต้น้ำ การเชื่อมไฮเปอร์บาริกสามารถกระทำได้ทั้งแบบเปียกในน้ำหรือในสภาวะแห้งบนบกซึ่งมีการปิดล้อมความดันบวกโดยเฉพาะ บ่อยครั้ง คำว่า "การเชื่อมไฮเปอร์บาริก" ใช้เมื่อกระทำในสภาวะแห้ง แต่จะเปลี่ยนไปเรียก "การเชื่อมใต้น้ำ" เมื่อกระทำในสภาวะเปียก การประยุกต์ใช้การเชื่อมไฮเปอร์บาริกมีได้หลากหลาย ซึ่งบ่อยครั้งมักจะใช้เพื่อซ่อมเรือ แท่นขุนเจาะน้ำมันนอกชายฝั่ง และท่อส่งน้ำมันหรือก๊าซธรรมชาติ การเชื่อมประเภทนี้มักใช้เหล็กกล้าเป็นวัสดุในการเชื่อม
การเชื่อมไฮเปอร์บาริกแห้งใช้แทนการเชื่อมไฮเปอร์บาริกใต้น้ำเมื่อต้องการโลหะเชื่อมคุณภาพสูง เนื่องจากมีการควบคุมตัวแปรที่เพิ่มมากขึ้น อย่างเช่น ผ่านการใช้การอบชุบโลหะเชื่อมก่อนและหลัง การเชื่อมไฮเปอร์บาริกแห้งมีการควบคุมสภาวะที่ดีกว่าซึ่งนำไปสู่การเพิ่มสมรรถนะของกระบวนการโดยตรงและมักจะให้ผลงานโลหะเชื่อมที่มีคุณภาพมากกว่าเมื่อเปรียบเทียบกับไฮเปอร์บาริกเปียก ปัจจุบัน มีการวิจัยการใช้การเชื่อมไฮเปอร์บาริกที่ความลึกถึง 1,000 เมตรอยู่ในระหว่างการดำเนินงาน โดยทั่วไป ความน่าเชื่อถือของโลหะเชื่อมใต้น้ำมักจะต่ำ (แต่ก็สามารถใช้อุปกรณ์ตรวจสอบแบบไม่ทำลายได้เช่นกัน) โดยเฉพาะอย่างยิ่ง โลหะเชื่อมใต้น้ำเปียก เนื่องจากข้อบกพร่องของโลหะเชื่อมตรวจพบได้ยากหากข้อบกพร่องนั้นเกิดขึ้นใต้ผิวของโลหะเชื่อม
การเชื่อมไฮเปอร์บาริกใต้น้ำได้รับการคิดค้นขึ้นโดยช่างโลหะชาวรัสเซีย คอนสแตนติน ฮเรนอฟ ใน ค.ศ. 1932
ความเสี่ยง
ความเสี่ยงของการเชื่อมโลหะใต้น้ำรวมไปถึงไฟฟ้าช็อตแก่ผู้เชื่อมได้ เพื่อป้องกันเหตุดังกล่าว อุปกรณ์การเชื่อมจึงต้องสามารถใช้ได้ในสภาพแวดล้อมใต้น้ำ โดยหุ้มด้วยฉนวนอย่างรัดกุมและกระแสเชื่อมจะต้องได้รับการควบคุม นักดำน้ำมืออาชีพจะต้องคำนึงถึงความปลอดภัยมากกว่านักดำน้ำธรรมดาอยู่มาก โดยเฉพาะอย่างยิ่ง ความเสี่ยงจากอาการป่วยจากความกดดันที่ลดลง หลังจากการดำน้ำแบบต่อเนื่อง อันเป็นผลมาจากความดันของอากาศที่ใช้ในการหายใจเพิ่มมากขึ้น ความเสี่ยงอีกอย่างหนึ่ง ซึ่งมักเกิดขึ้นกับการเชื่อมใต้น้ำ คือ การเตรียมถังไฮโดรเจนและออกซิเจน เนื่องจากมันสามารถเป็นวัตถุระเบิดได้ นักดำน้ำส่วนใหญ่ได้รายงานว่า รู้สึกรับรสโลหะในปากว่าเกี่ยวข้องกับการเสื่อมของสารอุดฟัน  นอกจากนี้ ยังอาจมีการรับรู้ในระยะยาวและผลกระทบต่อกล้ามเนื้อและกระดูกที่เป็นไปได้
วูกัช ปิชต์แชก
วูกัช ปิชต์แชก (Łukasz Piszczek (เกิด 3 มิถุนายน 1985) เป็นนักฟุตบอลชาวโปแลนด์ ซึ่งเล่นให้กับสโมสร Goczałkowice-Zdrój ในตำแหน่งกองหลัง ก่อนหน้านี้เล่นในสโมสรกีฬาแฮร์ทาเบอร์ลิน ซากเลเบีย ลูบิญ และโบรุสซีอาดอร์ทมุนท์
เบกซอด คีดีรอฟ
เบกซอด คีดีรอฟ (Bekzod Khidirov; Бекзод Хидиров) เกิดเมื่อ 18 ธันวาคม พ.ศ. 2524 เป็นนักมวยสากลสมัครเล่นชาวอุซเบกิสถาน ซึ่งเข้าร่วมการแข่งขันกีฬาโอลิมปิก พ.ศ. 2547 แต่แพ้ กาลิบ ยาฟารอฟตกรอบ และได้เหรียญเงินในกีฬาเอเชียนเกมส์ พ.ศ. 2545 ในรุ่นแบนตัมเวท และเหรียญทองแดงในกีฬาเอเชียนเกมส์ พ.ศ. 2549ที่ โดฮา
มิโฮโยะ
บริษัท มิโฮโยะ จำกัด (miHoYo; ) เป็นบริษัทผู้พัฒนาวิดีโอเกมและสตูดิโออนิเมชั่นประเทศจีน ตั้งอยู่ที่เซี่ยงไฮ้ ก่อตั้งเมื่อปี พ.ศ. 2555 โดยนักศึกษาทั้ง 3 คนจากมหาวิทยาลัยเซี่ยงไฮ้เจียวทง ปัจจุบันบริษัทนี้มีพนักงาน 2,400 คน
บริษัทนี้เป็นผู้สร้างเกมเก็นชินอิมแพกต์ เกมสวมบทบาทแอคชั่นเปิดโลกที่เปิดตัวในปี พ.ศ. 2563 และหนึ่งในเกมมือถือที่ทำรายได้สูงสุด บริษัทนี้ยังได้พัฒนาเกมอย่างเช่น โฮไคกาคุเอ็นทู (Houkai Gakuen 2) และ ฮนไคอิมแพกต์เทิร์ด (Honkai Impact 3rd)
บริษัทมิโฮโยะยังดำเนินการภายใต้บริษัทอื่นอีกสองแห่งคือ บริษัท เซี่ยงไฮ้มิโฮโยะแฟนทอมไอรอนเทคโนโลยี จำกัด (Shanghai miHoYo Phantom Iron Technology Company Limited; ) ซึ่งจัดการเว็บไซต์ โฆษณา สิ่งพิมพ์ ใบอนุญาต โทรคมนาคม ฯลฯ และ บริษัท เซี่ยงไฮ้มิโฮโยะชิคซอลเทคโนโลยี จำกัด (Shanghai miHoYo Schicksal Technology Company Limited; ) ชื่อบริษัททั้งสองนี้อ้างอิงถึงเกมฮนไคอิมแพกต์เทิร์ดของตนเอง บริษัทในเครือของมิโฮโยะก็คือ ค็อกโนสเฟียร์ (Cognosphere Pte. Ltd) ซึ่งตั้งอยู่ในประเทศสิงคโปร์และประกอบธุรกิจเป็น โฮโยเวิร์ซ (HoYoverse) จัดการการดำเนินงานของบริษัทมิโฮโยะทั่วโลกทั้งหมดนอกประเทศจีนตั้งแต่วันที่ 15 กุมภาพันธ์ พ.ศ. 2565
ผู้ถือหุ้นที่มีอำนาจควบคุม ผู้ควบคุมที่แท้จริง ประธานกรรมการและกรรมการผู้จัดการใหญ่ของบริษัทมิโฮโยะคือ ไช่ ฮ่าวหฺยวี่ (Cai Haoyu) กรรมการและซีอีโอคือ หลิว เหว่ย (Liu Wei) และรองประธานบริษัทคือ หลัว หฺยวี่ฮ่าว (Luo Yuhao)
ประวัติ
บริษัทนี้ก่อตั้งเมื่อ พ.ศ. 2555 โดยเหล่านักศึกษา 3 คนจากมหาวิทยาลัยเซี่ยงไฮ้เจียวทง ที่ตัดสินใจพัฒนาเกมจากความรักในอนิเมะ เมื่อหนึ่งปีก่อน เหล่านักศึกษาได้พัฒนาเกมแรกของบริษัทคือ ฟลายมีทูเดอะมูน (FlyMe2TheMoon)
ผู้ก่อตั้งของบริษัทนี้ก็คือ ไช่ ฮ่าวหฺยวี่ (蔡浩宇) หลิว เหว่ย (刘伟) และหลัว หฺยวี่ฮ่าว (罗宇皓) เป็นเพื่อนร่วมชั้นของมหาวิทยาลัยเซี่ยงไฮ้เจียวทง ในเดือนกุมภาพันธ์ พ.ศ. 2555 นักศึกษาทั้ง 3 คนและเพื่อนร่วมชั้นอีกคนคือ จิน จือเฉิง ได้ร่วมกันระดมทุนในการก่อตั้งบริษัทมิโฮโยะ แต่หนึ่งเดือนหลังจากก่อตั้งบริษัท จิน จือเฉิง ได้ลาออกจากบริษัทเพราะได้รับข้อเสนอจากบริษัทซิสโก ไชนา หลังจากหลายปีของการพัฒนา บริษัทมิโฮโยะมีกำไรสุทธิ 440 ล้านหยวนในครึ่งแรกของปี พ.ศ. 2560
ปัจจุบัน ผู้ถือหุ้นที่มีอำนาจควบคุมและผู้ควบคุมที่แท้จริงซึ่งระบุโดยบริษัทคือ ไช่ ฮาวยวี่ ซึ่งควบคุมโดยตรงหรือโดยอ้อม 41.72% ของหุ้นของบริษัท หลิ่ว เว่ย และลัว ยวี่หาว ผู้ก่อตั้งอีกสองคน เป็นผู้ถือหุ้นรายใหญ่อันดับสองและสามของบริษัทตามลำดับ และควบคุมโดยตรงหรือโดยอ้อม 44.78% ของจำนวนหุ้นของบริษัท ทั้ง 3 คนเป็นกรรมการบริษัท
ชื่อเกมเด่นแรกของพวกเขาคือ กันส์เกิร์ลซี (Guns Girl Z) (แล้วเปลี่ยนชื่อเป็น โฮไคกาคุเอ็นทู (Houkai Gakuen 2)) ออกจำหน่ายเมื่อปี พ.ศ. 2557 ตั้งแต่นั้นมา พวกเขาก็ได้ประสบความสำเร็จในการปล่อยเกมสไตล์อนิเมะที่ดึงดูดนักเล่นเกมมือถือเป็นหลัก ตำแหน่งแรก ๆ ของพวกเขาประสบความสำเร็จในเอเชีย อย่างไรก็ตามพวกเขาจะไม่ถึงความสำเร็จระดับโลกจนกว่าจะมีการเปิดตัวของเกม ฮนไคอิมแพกต์เทิร์ด (Honkai Impact 3rd)
ในปี พ.ศ. 2563 เก็นชินอิมแพกต์ (Genshin Impact) ได้ออกจำหน่ายเมื่อเดือนกันยายน พ.ศ. 2563 ซึ่งเป็นเกมที่ประสบความสำเร็จมากที่สุดของบริษัทมิโฮโยะจนถึงปัจจุบัน
เทียร์ออฟธีมิส (Tears of Themis) ซึ่งเป็นเกมของบริษัทมิโฮโยะล่าสุดจนถึงปัจจุบัน วางจำหน่ายทั่วโลกในเดือนกรกฎาคม พ.ศ. 2564 แต่วางจำหน่ายในประเทศจีนตั้งแต่เดือนกรกฎาคม พ.ศ. 2563
เมื่อวันที่ 24 กันยายน พ.ศ. 2564 ทางบริษัทมิโฮโยะได้รับการเลื่อนตำแหน่งเป็นคณะกรรมการพรรคคอมมิวนิสต์จีนอย่างเป็นทางการ
ทางบริษัทได้ประกาศเมื่อ 13 กุมภาพันธ์ พ.ศ. 2565 ที่กำลังนำเสนอแบรนด์ระดับโลกในชื่อว่า โฮโยเวิร์ซ (HoYoverse) เพื่อสร้างและมอบประสบการณ์โลกเสมือนจริงที่ดื่มด่ำ
บริงมีเดอะฮอไรซัน
บริงมีเดอะฮอไรซัน (Bring Me the Horizon มักเรียกโดยย่อว่า BMTH) เป็นวงดนตรีร็อกสัญชาติอังกฤษจากเมืองเชฟฟีลด์ ยอร์คเชอร์ ก่อตั้งขึ้นในปี พ.ศ. 2547 ปัจจุบันประกอบไปด้วยสมาชิกวงทั้งหมด 5 คน ได้แก่ นักร้องนำ โอลิเวอร์ ไซกส์, มือกีตาร์นำ ลี มาเลีย, มือกีตาร์เบส แมตต์ คีน, มือกลอง แมตต์ นิโคลส์ และคีย์บอร์ด จอร์แดน ฟิช พวกเขาเซ็นสัญญากับค่ายอาร์ซีเอเรเคิดส์ และโคลัมเบียเรเคิดส์เฉพาะในสหรัฐอเมริกา แนวเพลงผลงานแรก ๆ ของวง ซึ่งรวมถึงอัลบั้มเปิดตัวที่ชื่อ เคานต์ยัวร์เบลสซิงส์ ได้ถูกจัดให้เป็นแนวเดทคอร์ แต่ต่อมาพวกเขาได้เริ่มผสมผสานกับแนวเมทัลคอร์มากขึ้นในอัลบั้มชุดต่อ ๆ มา ในอัลบั้มชุดที่ห้า แดตส์เดอะสปิริต มีการเปลี่ยนแปลงเป็นแนวร็อกที่มีความดุเดือดน้อยลง นอกจากนี้ ในอัลบั้มชุดที่หก แอโม มีการเปลี่ยนแปลงไปยังแนวเพลงอื่น ๆ เช่น อิเล็กทรอนิกา ป็อป และฮิปฮอป